《怀坡堂与僧半壁话步牛洲翁韵》
明代·唐秩

尘里浮生度岁华，谈禅半日见无涯。惟凭静坐思三教，每遇高僧话一家。

定慧不闻反舌鸟，色空聊种佛桑花。雅知宋代东坡老，午夜晴天吐彩霞。

作者简介：唐秩，字水竹，号存吾。冑次子。为诸生时，异人授以道书，尤精符篆。会明世宗招方士，至京，授官博士，召入紫霄宫，号为“仙师”。隆庆初归，卒于淮安。有《海天孤鹤集》。清康熙《琼山县志》卷九有传。唐秩诗以民国二十四年海南书局印《海南丛书》第三集《传芳集》所收唐秩诗为底本，参校明陈是集《溟南诗选》（民国二十四年海南书局印行）。